open-index/open-wikipedia-markdown huggingface dataset:
Petteri Riihinen

**Roope Petteri Riihinen** (s. 14. heinäkuuta 2001 Mäntsälä) on suomalainen jääkiekkopuolustaja, joka edustaa SM-liigajoukkue Ässiä. Hän laukoo oikealta.

## Ura
Riihinen aloitti jääkiekkoilun omien sanojensa mukaan 4–5-vuotiaana. Hän on Mäntsälän Jää-Tiikereiden kasvatti. Riihinen siirtyi D2-juniori-ikäisenä Pelicansiin. Kaudella 2016–2017 hän oli joukkueensa eniten maaleja tehnyt puolustaja sekä C-nuorten SM-karsinnoissa kuudella osumallaan että C-nuorten SM-sarjassa kolmella osumallaan. Kaudella 2017–2018 Riihinen toimi Pelicansin B-nuorten varakapteenina. Hän oli joukkueen eniten maaleja tehnyt puolustaja seitsemällä osumallaan.

Kaudella 2020–2021 Riihinen debytoi Pelicansin SM-liigajoukkueessa, jossa hän pelasi 16 runkosarjaottelua ilman tehopisteitä. Riihinen teki liigadebyyttinsä 8. tammikuuta 2021 vieraissa Hämeenlinnan Pallokerhoa vastaan. Hänelle avautui paikka Pelicansin kokoonpanosta, kun NHL-lainapelaaja Oskari Laaksonen siirtyi Pohjois-Amerikkaan, jonka lisäksi Casimir Jürgens oli loukkaantunut ja Matias Rajaniemi oli karanteenissa alle 20-vuotiaiden MM-kilpailujen jälkeen. Riihinen merkittiin joukkueen kolmospuolustajapariin Joonas Jalvannin viereen. Hän sai ottelussa jääaikaa 11.59 minuuttia ja Riihinen keräsi teholukeman –1. Kaudeksi 2021–2022 hänet nimettiin Pelicansin alle 20-vuotiaiden joukkueen varakapteeniksi.

Riihinen nousi kaudella 2021–2022 Pelicansin alle 20-vuotiaiden joukkueen varakapteeniksi. Hän pelasi kauden aikana myös yhden SM-liigaottelun. Riihinen pelasi miesten pelejä myös kymmenen runkosarjaottelun verran lainalla Mestis-joukkue Heinolan Peliitoissa. Kaudella 2022–2023 Riihinen teki liigauransa avausmaalin 2. marraskuuta 2022 vieraissa KalPaa vastaan. Kuusi päivää myöhemmin hän teki Pelicansin kanssa kevääseen 2025 asti ulottuvan jatkosopimuksen. Kaikkiaan Riihisen varsinainen tulokaskausi toi 51 runkosarjaottelussa tehot 2+5=7 ja 18 pudotuspeliottelussa kaksi syöttöpistettä. Hänen teholukemansa +8 oli liigan tulokaspuolustajista paras. Riihinen voitti kauden päätteeksi SM-hopeaa. Kausi 2023–2024 hänellä päättyi loukkaantumiseen 24. tammikuuta 2024 pelatussa vierasottelussa Ässiä vastaan. Riihinen voitti kauden päätteeksi SM-hopeaa. Kaudella 2024–2025 hän teki SM-liigan yhden kauden piste-ennätyksensä tehoilla 2+9=11.

Kaudeksi 2025–2026 Riihinen siirtyi kaksivuotisella sopimuksella Ässiin.

## Muuta
Riihisen isosisko Jenni sekä vanhemmat Juha ja Anne ovat myös harrastaneet jääkiekkoa. Petteri Riihinen valmistui ylioppilaaksi Lahden lyseon lukiosta keväällä 2020.

Petteri Riihinen on maininnut suosikkipelaajakseen Adam Foxin.

## Tilastot

## Lähteet
*
*
*

### Viitteet
Antti Horttana

**Antti Eerikki Horttana** (s. 19. helmikuuta 1988 Jämsä) on suomalainen basisti, säveltäjä, multi-instrumentalisti sekä musiikinopettaja. Hän toimii basistina ja taustalaulajana progressiivista metallia soittavassa Anthriel-yhtyeessä, sekä Bilebändi HighLightsissa. Levytyshistoriaan kuuluu Anthrielin lisäksi muun muassa yhtyeet Nephilim, ForMe Dable, Unscaled Seven, Enthring, Tantalize, Connections ja Scythe of Orion.

Horttana on säveltänyt muun muassa taustamusiikin lyhytelokuvaan *Siljan suviyö,* tunnussäveliä tv-sarjoihin ''Maisan ja Nikon luksusmatkat'' ja ''Alanyan sankarit'' sekä lukuisia muita teoksia yrityksille markkinointitarkoituksiin sekä yksityisille henkilöille omiin tarpeisiin.

## Lähteet
TUL:n jalkapallon Mestaruussarjan kausi 1941

**TUL:n jalkapallon Mestaruussarjan kausi 1941** oli 22. Suomen Työväen Urheiluliiton jalkapallomestaruuskilpailu. Toukokuussa alkanut sarja jouduttiin keskeyttämään jatkosodan käynnistyttyä 25. kesäkuuta 1941. Sen viimeiset ottelut pelattiin juhannusta edeltäneenä viikonloppuna.

Vuosi 1941 oli ensimmäinen, jolloin TUL:n mestaruuskilpailu järjestettiin nimellä Mestaruussarja vuodesta 1934 lähtien käytössä olleen Suursarjan sijaan. Sarjaa oli myös laajennettu kahdella joukkueella edelliskaudesta. Vuoden 1941 Mestaruussarja oli tarkoitus pelata kahdentoista joukkueen yksinkertaisena sarjana.

## Joukkueet

## Sarjataulukko
Tilanne 15. kesäkuuta 1941 pelattujen ottelujen jälkeen.

## Lähteet
Samsung Galaxy Note 20

**Samsung Galaxy Note 20** on Samsungin 5. elokuuta 2020 julkistama ja 21. elokuuta julkaisema älypuhelin, jonka mukana tulee S Pen -kynä. Puhelimesta on olemassa 5G-versio ja isompi Note 20 Ultra -versio.

Samsung Galaxy Note 20:ssä on 6,7 tuuman näyttö ja kahdeksanydinprosessori. Tallennustilaa on valittavissa 128 tai 256 gigatavua. Keskusmuistia on kahdeksan gigatavua. Puhelimessa on kolme takakameraa. Pääkameran tarkkuus on 12 megapikseliä, telekameran tarkkuus 64 megapikseliä ja ultralaajakulmakameran tarkkuus 12 megapikseliä. Telekamerassa on kolminkertainen hybridizoom. Etukameran tarkkuus on 10 megapikseliä. Puhelimessa on 4&nbsp;300 milliampeeritunnin akku, joka tukee 25 watin latausta ja 15 watin langatonta latausta. Käyttöjärjestelmänä on Android 10, joka on päivitettävissä Android 11 -versioon. Lisäksi puhelimessa on näytönalainen sormenjälkitunnistin. Laite on vedenkestävä ja sen IP-luokitus on 68.

## Samsung Galaxy Note 20 Ultra
Samsung Galaxy Note 20 Ultra on Note 20:n suurempi versio. Siinä on 6,9 tuuman näyttö, jonka virkistystaajuus on 120 hertsiä. Tallennustilaa on saatavilla 256 tai 512 gigatavua ja keskusmuistia 12 gigatavua. Note 20 Ultran pääkameran tarkkuus on 108 megapikseliä, telekameran tarkkuus 12 megapikseliä ja ultralaajakulmakameran tarkkuus 12 megapikseliä. Telekamerassa on viisinkertainen optinen zoom. Etukameran tarkkuus on sama kuin Note 20:ssä. Akkua Note 20 Ultrassa on 4&nbsp;500 milliampeerituntia. Lisäksi Note 20 Ultran S Pen -kynän viive on lyhyempi.

## Lähteet

## Aiheesta muualla
* Samsung Galaxy Note 20 Samsungin sivuilla
Thorleif Torstensson

**Thorleif Torstensson** (26. kesäkuuta 1949 – 10. tammikuuta 2021) oli ruotsalainen laulaja. Hän oli tanssimusiikkiyhtye Thorleifsin päälaulaja sen perustamisesta vuodesta 1962 lähtien. Torstensson ja Thorleifs osallistuivat vuoden 2009 Melodifestivalenille kappaleella ”Sweet Kissin’ in the Moonlight”. Hän osallistui julkkiskilpailijana *Kändisdjungeln*-tosi-tv-ohjelmaan, joka esitettiin vuonna 2000 TV4:llä.

Torstensson kuoli 10. tammikuuta 2021 kärsittyään COVID-19:stä.

## Lähteet

## Aiheesta muualla
* Thorleif Torstenssonin diskografia Discogs-sivustolla 
*
Sotaromaani

*Sotaromaani on kaunokirjallisuuden romaanityyppi, joka lukeutuu sotakirjallisuuteen.
**[[Sotaromaani (Tuntemattoman sotilaan käsikirjoitus)|Sotaromaani]]*, Väinö Linnan *[[Tuntematon sotilas|Tuntemattoman sotilaan]]* alkuperäiskäsikirjoitus
Jytte Borberg

**Jytte Borberg** (16. heinäkuuta 1917 Romanshorn, Sveitsi – 25. toukokuuta 2007 Tanska) oli sveitsiläissyntyinen tanskalainen kirjailija. Hän asui Tanskassa vuodesta 1921. Hänen esikoisteoksensa, novellikokoelma *Vindebroen*, ilmestyi 1968, ja sitä seurasi romaani *Nældefeber* 1970. *Orangessa* hän käsittelee naisen vapautumista, joka toistuu aiheena hänen romaaneissaan. *Orangessa* hän siirtyy abstraktista modernismista yhteiskunnalliseen realismiin. Hänen aiheenaan on myös terveyden ja mielisairauden välinen raja-alue.

## Lähteet

## Aiheesta muualla
* Forfatter Jytte Borberg er død, *dr.dk*, 26.2.2007 
* Forfatteren Jytte Borberg er død, 89 år., *b.dk*, 26.2.2007
Tinapensaat

**Tinapensaat** (*Chamaemeles*) on ruusukasvien (Rosaceae) heimoon kuuluva pieni kasvisuku. Sukuun kuuluu ainakin yksi laji: tinapensas (*Chamaemeles coriacea*). Sukuun on kuvattu toinenkin laji, mutta sen taksonominen asema on toistaiseksi epäselvä.

## Lähteet
TUL:n jalkapallon Mestaruussarjan kausi 1945

**TUL:n jalkapallon Mestaruussarja 1945** oli 23. kerran järjestetty Suomen Työväen Urheiluliiton jalkapallomestaruuskilpailu. Mestaruuden voitti Helsingin Kullervo. Kyseessä oli Kullervon kahdeksas TUL:n mestaruus.

Mestaruus ratkaistiin kahdeksan joukkueen yksinkertaisessa sarjassa. TPV:n ja Kullervon päädyttyä tasapisteisiin ne ratkaisivat mestaruuden niin sanotussa ylimääräisessä loppuottelussa. Kullervo teki ottelun avausmaalin, mutta tauolla TPV johti 2–1. Toisella puoliajalla Kullervo karkasi jo kahden maalin johtoon ennen TPV:n kavennusta.

Mestaruussarjasta ei pudonnut yhtään joukkuetta, vaan kaikki jatkoivat samana syksynä alkaneessa kauden 1945–1946 TUL:n Mestaruussarjassa.

## Joukkueet

## Sarjataulukko

## Ylimääräinen loppuottelu

## Mestarijoukkue
Kullervon pelaajat: Olavi Airaksinen, Harry Kallio, Erkki Korlin, Mauri Kupiainen, Martti Mehto, Erkki Salmi, Aarre Salonen, Kalevi Taavitsainen, Kaj Vilermo, Voitto Vilermo (mv), Taisto Vuorinen.

## Lähteet
A Fall from Grace

***A Fall from Grace*** on vuonna 2020 julkaistu yhdysvaltalainen jännityselokuva. Se sai ensi-iltansa suoratoistopalvelu Netflixissä 17. tammikuuta 2020. Elokuva on sen ohjaajan Tyler Perryn ensimmäinen Netflixille tehty tuotanto.

A Fall from Gracen pääroolia, lainkuuliaista Grace Watersia esittää Crystal Fox. Muita elokuvan näyttelijöitä ovat tämän parasta ystävää Sarahia esittävä Phylicia Rashad, puolisoa esittävä Mehcad Brooks sekä lakimies Jasmine Bryantia esittävä Bresha Webb.

Elokuvan vastaanotto oli pääosin negatiivinen. Kriitikoiden arvosanoja yhteen kokoavalla Metacritic-sivustolla elokuva on saanut kriitikoilta keskimääräisen arvosanan 34/100. Esimerkiksi New York Timesin Candice Frederick kuvaili elokuvan juonta pintapuoliseksi ja ennalta-arvattavaksi sekä kritisoi elokuvaa siitä, että se toistaa Perryn aikaisempien elokuvien yksinkertaisia juonikuvioita.

## Lähteet
Johan Borgen

**Johan Collett Müller Borgen**, salanimi **Helge Lind**, (28. huhtikuuta 1902 Kristiania, Norja – 16. marraskuuta 1979 Hvaler, Norja) oli norjalainen kirjailija, kriitikko ja toimittaja.

Saksan miehittäessä Norjaa toisen maailmansodan aikana Gestapo pidätti 1941 Borgenin. Hänet vapautettiin maaliskuussa 1942, mutta uusi pidätysuhka 1943 sai hänet pakenemaan Ruotsiin, jossa hän toimi Norjan lähetystön lehdistöosastolla ja kirjoitti Norjan tilanteesta salanimellä Helge Lind kirjan *Det nytter*. Sodan jälkeen hän toimi 1954–1959 *Vinduet*-lehden päätoimittajana. Hänen esikoisteoksensa *Mot mørket* ilmestyi 1925, mutta varsinainen läpimurtoteos oli kokoelma *Barnesinn*, jossa näkökulma on lapsen (1937).

## Palkinnot ja tunnustukset
* Pohjoismaiden neuvoston kirjallisuuspalkinto 1967 teoksesta *Nye noveller* (1965)

## Suomennetut teokset
* *Kesätön kesä* (norjankielinen alkuteos: *Ingen sommer*), suom. Veera Roos, Turku: Aura 1945 (Joissakin tietokannoissa alkuteoksen nimi on "korjattu" muotoon "sommar")
* *Pikkulordi* (*Lillelord*), suom. Helena Raulo, WSOY 1957
* *Varikset*: novelleja, valinnut Lars Hamberg; suom. Gerda Lindgren, WSOY 1968

:* Ameeba
:* Eukot
:* Hiljainen paikka
:* Jorun ja Lilllebror
:* Kaprifolium
:* Kirje ystävävainajalta
:* Käytävät
:* Lapsuuden hauraat kuteet
:* Mooses

:* Muutos
:* Nummermannit
:* Passi
:* Susi
:* Tuoksukuusama
:* Tähtien laulu
:* Varikset
:* Victoria regia

;Novellit
* Leikit leikitty, Julkaisussa Apu 35 (1967): 23, s. 62-64, 94-95
* Ruohikossa: radionovelli (I gresset), suom. Helena Anhava. Helsinki: Yleisradio 1967
* Sana, teoksessa: *Kaksitoista kirjailijaa*, Helsinki: Pohjola-Norden 1973
* Pois lapsuudesta, teoksessa: *Kaikkien aikojen rakkaus*, Helsinki: Tammi 1963

## Lähteet

## Aiheesta muualla
Dyynisara

**Dyynisara** (*Carex trinervis*) on sarakasvien (Cyperaceae) heimoon, sarojen (*Carex*) sukuun kuuluva kasvilaji. Se muistuttaa muun muassa jokapaikansaraa (*Carex nigra*) ja voi risteytyä sen kanssa.

## Lajikuvaus
Dyynisara voi kasvaa noin 10–60 senttimetriä korkeaksi; tavallisimmin se kasvaa kuitenkin 20–40 cm korkeaksi. Dyynisara on jokseenkin mätästävä ja muodostaa maarönsyjä, jotka ovat halkaisijaltaan 2,5–4 mm. Varret ovat kolmisärmäisiä. Lehdet ovat 1,5–3 mm leveitä, harmaanvihreitä sekä suunnilleen yhtä pitkiä tai pidempiä kuin varret. Lehtien molemmilla pinnoilla on runsaasti ilmarakoja. Dyynisara on erilaistähkäinen saralaji, ja sen kukinto koostuu erillisistä hede- ja emitähkistä. Hedetähkiä voi olla yhdestä neljään kappaletta, tavallisesti kuitenkin kaksi tai kolme. Hedetähkät ovat kapeansuikeita, 20–50 mm pitkiä ja 2–3,5 mm leveitä. Emitähkiä on kahdesta neljään kappaletta ja ne ovat liereitä, 20–40 mm pitkiä ja 5–8 mm leveitä. Joskus emitähkien yläosissa on jonkin verran hedekukkia. Tähkäsuomut ovat hieman pullakoita lyhyempiä sekä ruskeita, mutta niissä on vihertävä keskisuoni. Pullakot ovat harmaanvihreitä, 3–5 mm pitkiä, leveänsoikeita sekä yleensä kolmisuonisia. Emikukat ovat kaksiluottisia.

## Levinneisyys
Dyynisaraa kasvaa Euroopassa Portugalista Tanskaan rannikoiden dyyneillä sekä kosteilla hiekkaisilla kasvupaikoilla. Sisämaassa dyynisaraa tavataan myös hiekkaisilta nummilta. Dyynisaraa kasvaa ainakin Portugalissa, Espanjassa, Ranskassa, Saksassa, Alankomaissa, Belgiassa ja Tanskassa sekä mahdollisesti myös Norjassa ja Britteinsaarilla. Dyynisara on endeeminen saralaji Länsi-Euroopassa.

## Lähteet
* Michael J. Y. Foley, 2005: *Carex trinervis* Degl. (Cyperaceae) – a western European coastal endemic, *Candollea*, 60 (1):87–95. 

## Aiheesta muualla
* Finto: Kassu – Kasvien suomenkieliset nimet: Dyynisara (''Carex trinervis'' Degl.)
Heikki Vilja

**Heikki Vilja** (s. 6. marraskuuta 1978 Helsinki) on suomalainen stand up -koomikko, teatteriopettaja ja näyttelijä. Hän on koulutukseltaan teatteritaiteen maisteri. Vilja on keskittynyt muun muassa lastenteatteriin ja soveltavaan teatteriin, jossa yleisö otetaan mukaan. Näyttelijänä hänet on nähty esimerkiksi Kokkolan kaupunginteatterissa, elokuvien sivurooleissa, televisiossa ja harrastajien ohjaajana muun muassa Tikkurilan Teatterissa.

## Stand up
Viljan mukaan hänen ensimmäisen virallinen stand up -keikkansa oli lokakuussa 2009 ja hän oli Vuoden Tulokas 2011. Samana vuonna hän oli voittanut jo Helsingin Grand Casinon järjestämän Casino Talent -kilpailun. Vilja tuli laajemmin tunnetuksi Ylen *[[Naurun tasapaino]]* -ohjelman kolmannella esityskaudella (2015) sijoittuen kolmanneksi sekä Nelosen *[[Stand Up!]]* -ohjelmasta. Hän oli myös mukana *Naurun Tasapaino On The Road 2016* -kiertueella, joka käsitti yli 30 esitystä. Viljan huumori kohdistuu usein häneen itseensä, lapsiperheen parisuhteeseen sekä arkisiin huomioihin.

Vilja on esiintynyt aktiivisesti ympäri Suomea tehden julkisia ja yksityisiä esiintymisiä. Hän on toiminut televisio-ohjelmien liveyleisöjen lämmittäjänä muun muassa *[[Noin viikon uutiset|Noin viikon uutisissa]]*. Vilja on kouluttanut nuoria harrastajanäyttelijöitä sekä aloittelevia stand up -esiintyjiä.

Vilja oli valittu mukaan SPOTTI – lasten ja nuorten teatteripäivien raatiin. SPOTTI-festivaalit piti järjestää Riihimäellä keväällä 2021, mutta tapahtuma siirrettiin vuoteen 2022.

## Käsikirjoittaminen
Vilja on toiminut käsikirjoittajana Yle TV2:n *[[Noin viikon studio]]* -ohjelmassa 2015 kuudessa jaksossa. 

## Akateeminen ura
Vilja on koulutukseltaan teatteri-ilmaisun ohjaaja (2008) ja teatteritaiteen maisteri. Hän valmistuiTaideyliopiston maisteriohjelmasta 2019.

## Elokuva- ja TV-esiintymiset
* *[[Sydänjää]]*, TV-sarja, roolissa työnhakija (2010)
* ** (2013)
* *Käsilaukku*, roolissa esimies (2013) 
* *[[Salatut elämät]]*, 6 jaksoa, roolissa Erkki Moilanen (2011)
* *[[Kaappari (elokuva)|Kaappari]]*, roolissa SOS-lapsikylän edustaja (2013)
* *[[Naurun tasapaino]]*, 8 jaksoa (2015)
* *[[Marja Hintikka Live]]* (2015–2016)
* *[[Stand Up!]] (2016, 2017, 2018, 2019, 2020)
* *Noin viikon studio* (2017) 
* *Hyvät katsojat* (2019)
* *Kymppitonni* (2020)
* *Posse '' (2022)

## Lähteet

## Aiheesta muualla
* Heikki Viljan verkkosivut
Ihana aamu (kappale)

**Ihana aamu** on unkarilaisen Gábor Nádasin säveltämä ja Matti ”Fredi” Siitosen sanoittama iskelmä, jonka levytti ensimmäisen kerran Johnny Liebkind vuonna 1970. Sen ovat myöhemmin levyttäneet ainakin Pertti Järvi (1971), Marja-Leena Ahvenisto (1977), Kai Hyttinen (1978), Katri Helena (1979), Finlanders (1994) ja Saija Varjus (2002).

Kappaleen alkuperäinen unkarilainen nimi on ”Kicsit szomorkás”. Suomalaissanoitus alkaa sanoin ”Voiko ihanammin päivän enää alkaa...”.

Kiireettömän aamun loikoilua ylistävästä kappaleesta tuli Suomen varuskunnissa alokkaiden ensimmäisen aamun ironinen herätystapa. *Helsingin Sanomat* pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa ”Ihana aamu” oli yksi 35:stä eniten mainintoja saaneesta.

## Lähteet
*Fenno, Suomen Äänitearkisto ry:n levytietokanta 1901–1999.
*Fono, Yleisradion äänitetietokanta.
### Viitteet

## Aiheesta muualla
*Kicsit szomorkás a hangulatom máma, József Némethin levytys vuodelta 1965, YouTube.
Teodor Natanael von Pfaler

**Teodor (Theodor) Natanael von Pfaler** (22. marraskuuta 1864 Mynämäki – 17. marraskuuta 1954 Helsinki) oli suomalainen pappi, opettaja ja valtiopäivämies. 

Von Pfalerin vanhemmat olivat kirkkoherra Henrik Johan von Pfaler ja Ebba Fredrika Roos ja puoliso vuodesta 1889 Selma Sofia Viklund (k. 1945). Von Pfaler tuli ylioppilaaksi 1883 ja suoritti teologisen erotutkinnon 1887, jolloin hänet myös vihittiin papiksi. Hän oli Kokemäen kirkkoherran apulainen ja kirkkoherran viran välivuodensaarnaaja 1889, Porin kappalaisen apulainen 1891 ja samana vuonna Lokalahden kappalainen, Nummen kirkkoherra 1897, Turun 3. kappalainen 1898 ja 2. kappalainen 1904, Uskelan kirkkoherra 1908, astuen virkaan 1910, Angelniemen vt. kappalainen 1913 ja Ähtärin kirkkoherra 1914, astuen virkaan 1915. Eläkkeelle von Pfaler jäi vasta vuonna 1951. Perniön rovastikunnan lääninrovastina hän toimi 1911–1915, Porvoon-Tampereen tuomiokapitulin asessorina 1918–1921 ja Ruoveden rovastikunnan lääninrovastina 1928–1933. Von Pfaler oli myös Turun suomalaisen tyttökoulun uskonnon opettaja 1906–1910 ja Porvoon lyseon uskonnon opettaja 1920–1923. Hän oli edustaja kirkolliskokouksessa 1903, 1913, 1918, 1923, 1928 ja valtiopäivämies pappissäädyssä 1905.  

## Lähteet
Wythen piirikunta

**Wythen piirikunta** () on Yhdysvaltojen Virginian osavaltiossa sijaitseva piirikunta. Sen väkiluku oli 28&nbsp;684 vuonna 2019. Piirikunnan hallintokeskus on Wythevillen kunta. Piirikunta perustettiin vuonna 1790.

## Lähteet

## Aiheesta muualla
Ratchet & Clank (vuoden 2016 videopeli)

**Ratchet & Clank** on Insomniac Gamesin kehittämä ja Sony Interactive Entertainmentin julkaisema kolmannen persoonan ammuntapeli, joka perustuu Rainmaker Entertainmentin ja Blockade Entertainmentin samannimiseen elokuvaan, joka on uusi versio alkuperäisestä vuoden 2002 videopelistä. Pelin oli alun perin tarkoitus ilmestyä PlayStation 4:lle vuonna 2015, mutta sen julkaisu viivästyi elokuvan ohella vuoteen 2016 paremman markkinointikampanjan ja pelin lisäviimeistelyn mahdollistamiseksi.

## Pelaaminen
Monet pelin elementeistä perustuvat aiempien *Ratchet & Clank* -pelien pelimekaniikkaan. Ratchetillä pelattaessa voi liikkua useissa eri ympäristöissä ja käyttää useita eri aseita vihollisten tuhoamiseen ja laitteita selvitäkseen muista esteistä. Clank on tällöin Ratchetin selässä mahdollistaen tälle useita toimintoja kuten veden alle sukeltamisen, laskeutumisen propellien avulla ja toisinaan myös rakettireppuna toimimisen. Clank itse on myös pelattavana osassa pelin alueista. Clank pystyy myös vapaasti tutkimaan ympäristöjä, mutta käyttää aseiden sijasta vain omia nyrkkejään ja ratkaisee erilaisia pulmapelejä vihollisten voittamisen sijaan.

Osa aseista ja laitteista saadaan käyttöön tarinan edetessä, osa on ostettavissa Gadgetron-asekauppalaitteista. Pelin yleisin kerättävä esine ovat pultit, joita saa rikkomalla laatikoita, tuhoamalla vihollisia tai palkkiona suoriutumalla tietyistä haasteista. Pultit toimivat myös pelin sisäisenä valuuttana muun muassa aseiden ostamista varten. Laatikot sisältävät myös parannuksena toimivaa nanotekniikkaa tai lisäammuksia aseisiin. Jokainen ase päivittyy, kun sitä on käytetty tietyn verran. Pelin ainut lähitaisteluase on Omnijakari (), jota voidaan käyttää myös jakoavainmaisiin toimintoihin. Harvinaisempia kerättäviä pelissä ovat holokortit, jotka kertovat tietoa sekä pelin maailmasta ja aseista sekä tämän ja aiempien pelien hahmoista, ja kultapultteja, jotka avaavat muita lisäekstroja. Taitopisteet on korvattu PlayStation Networkin Trophy-saavutusjärjestelmällä.

## Äänirooleissa
### Alkuperäiset

### Suomenkieliset

## Lähteet

## Aiheesta muualla
* 
*
Peter Snellman

**Peter (Petter) Snellman** (1. toukokuuta 1846 Alavus – 23. lokakuuta 1907 Helsinki) oli suomalainen pappi, opettaja ja valtiopäivämies. 

Snellmanin vanhemmat olivat kirkkoherra Emanuel Snellman ja Elisabet Wijk (Röyskö) ja puoliso vuodesta 1877 Julia Wilhelmina Lovenetsky (k. 1938). Snellman tuli ylioppilaaksi 1871 ja suoritti teologisen erotutkinnon 1877, papiksi hänet vihittiin 1878. Snellman oli ensin Johanneksen kirkkoherran apulainen ja sitten Valkjärven vt. kappalainen 1878, Johanneksen kirkkoherran virallinen apulainen 1879, Pietarin Pyhän Marian suomalaisen seurakunnan komministeri 1879 ja Uskelan kirkkoherra vuodesta 1897. Espoon kansakoulun opettaja hän oli 1874, Helsingin kaupungin kansakoulun opettaja 1876–1878, Pietarin Pyhän Marian suomalaisen seurakunnan kirkkokoulun uskonnon opettaja 1879–1885, vt. uskonnon opettaja 1888–1889 ja uskonnon opettaja luterilaisille suomalaisille lapsille kruunun oppilaitoksissa Pietarissa vuodesta 1883. Sotarovastin arvon Snellman sai 1900. Hän oli valtiopäivämies pappissäädyssä 1905.

## Lähteet
Keftitsoksiimi

**Keftitsoksiimi** (C13H13S2N5O5) on kefalosporiineihin kuuluva orgaaninen yhdiste. Yhdistettä käytetään lääketieteessä antibioottina.

## Ominaisuudet ja käyttö
Keftitsoksiimi kuuluu niin kutsuttuihin kolmannen sukupolven kefalosporiineihin ja sen antibioottisen ominaisuudet perustuvat muiden kefalosporiinien tavoin bakteerien soluseinän biosynteesin estämiseen. Se on lääkeaineena laajakirjoinen ja tehoaa moniin grampositiivisiin ja gramnegatiivisiin bakteereihin. MRSA-kannat ovat kuitenkin sille vastustuskykyisiä. Keftitsoksiimi on suhteellisen stabiili beetalaktamaaseja vastaan. Lääkeaine annostellaan ruiskeena suoneen tai lihakseen. Keftitsoksiimia voidaan käyttää esimerkiksi enterobakteerien aiheuttamien infektioiden, virtsatulehdusten ja keuhkokuumeen hoitamiseen.

## Haittavaikutukset
Keftitsoksiimi voi aiheuttaa haittavaikutuksinaan ihottumaa, kuumeilua ja pistoskohdan kipua. Satunnaisesti voi esiintyä myös vatsakipua, huonovointisuutta ja ripulia.

## Lähteet
Heidi von Born

**Heidi von Born** (13. toukokuuta 1936 Tukholma, Ruotsi – 29. marraskuuta 2018) oli ruotsalainen kirjailija ja kääntäjä.

Von Bornin esikoisteos oli runokokoelma *Det förtrollade huset*, joka ilmestyi 1956. Von Born kuvaa teoksissaan yhteiskunnan mekanismien ulkopuolelle jääneitä, ja muun muassa romaanin *Handen full* päähenkilö on kuuro poika, *Den tredje handenin* kehitysvammainen tyttö. Teoksissaan hän kuvaa myös Tukholmaa, ja hänen viimeinen romaaninsa *Ett bländande ljus* (2008) oli päätösosa neliosaiseen sarjaan, jossa hän kuvaa erään perheen vaiheita 1920-luvulta 1960-luvulle. Hänen luetuimpia teoksiaan on *Hungerbarnen* (1981), josta kasvoi kaikkiaan viisiosainen sarja, joka kuvaa nuoren Evan kasvua aikuiseksi.

Von Born käänsi erityisesti kanadalaisia kirjailijoita, merkittävimpinä heistä Margaret Atwood ja Alice Munro.

## Lähteet

## Aiheesta muualla
* Heidi von Born, Norstedts
Johan Alarik Roos

**Johan Alarik Roos** (15. marraskuuta 1853 Vaasa – 6. helmikuuta 1912 Sulva) oli suomalainen pappi ja valtiopäivämies. 

Roosin vanhemmat olivat rehtori, kappalainen Alexander Fredrik Roos ja Johanna Elisabet Vickstedt ja puoliso vuodesta 1882 Blenda Charlotta Bäckman. Roos tuli ylioppilaaksi Vaasassa ja suoritti teologisen erotutkinnon 1882, jolloin hänet myös vihittiin papiksi. Hän oli Sulvan kirkkoherra vuodesta 1891 ja valtiopäivämies pappissäädyssä 1905.

## Lähteet
Pyökkisara

**Pyökkisara** (*Carex strigosa*) on sarakasvien (Cyperaceae) heimoon, sarojen (*Carex*) sukuun kuuluva monivuotinen kasvilaji. Pyökkisara muistuttaa jonkin verran lehtosaraa (*Carex sylvatica*), mutta eroaa siitä kokonsa sekä lehtiensä ja emitähkiensä ulkonäön perusteella. Pyökkisara kukkii touko–kesäkuussa.

Pyökkisara kasvaa lehti- ja sekametsissä kosteassa ja kalkkipitoisessa sekä toisinaan savisessa maaperässä. Pyökkisara kasvaa usein muun muassa purojen varsilla. Valo-olosuhteiltaan pyökkisara pärjää valoisammilla aukkopaikoilla sekä ihan varjossa.

## Lähteet
* NatureSpot: Thin-spiked Wood-sedge (''Carex strigosa'') 

## Aiheesta muualla
* Laji.fi: Pyökkisara (''Carex strigosa'')
* Kassu – Kasvien suomenkieliset nimet: Pyökkisara (''Carex strigosa'')
* iNaturalist: Pyökkisara (''Carex strigosa'')
* UniProt: Taxonomy – ''Carex strigosa'' 
* Global Biodiversity Information Facility (GBIF): ''Carex strigosa''
Hector Guimard

**Hector Guimard**, koko nimeltään **Hector-Germain Guimard**, (10. maaliskuuta 1867 Lyon – 20. toukokuuta 1942 New York) oli ranskalainen arkkitehti, sisustussuunnittelija ja huonekalusuunnittelija. Guimard on luultavasti tunnetuin ranskalainen art nouveaun edustaja.

Guimard opiskeli Pariisin École des Beaux-Artsissa. Myöhemmin urallaan hän toimi myös koulun opettajana. Vaikka suurin osa hänen töistään on lähempänä insinöörin suunnittelua kuin arkkitehtuuria, Guimard piti itseään ennen kaikkea luovana arkkitehtina, ”architecte d’art”. Guimardin Pariisiin 1894–1898 suunnittelema asuintalo Castel Béranger oli ensimmäisiä art nouveau -tyylisiä rakennuksia Belgian ulkopuolella. Vuosina 1898–1901 Guimard suunnitteli lukuisille Pariisin metroasemille koristeellisia sisäänkäyntirakennelmia, jotka ovat hänen kuuluisimpia töitään. Place de la Bastillen metroaseman sisäänkäynnissä on art nouveaun lisäksi myös vaikutteita Kiinan pagoda-arkkitehtuurista. Guimard suunnitteli vuonna 1911 rue La Fontainelle useita asuintaloja, joissa on tyylikkäät metallikoristeet. Vuonna 1913 Guimard piirsi jugendtyylisen synagogan Pariisin rue Pavéelle.

Vuoden 1909 jälkeen Guimard alkoi saada aiempaa vähemmän tilauksia. Tärkein syy oli se, että art nouveau oli mennyt pois muodista. Monet Ranskassa pitivät art nouveauta Belgiasta ja Saksasta tulleena vieraana tyylisuuntauksena, siitä huolimatta, että vielä vuosisadan alussa art nouveauta oli ehdotettu Ranskan ”kansallisen arkkitehtuurin” pohjaksi.

Ensimmäisen maailmansodan aikana rakennustoiminta pysähtyi käytännössä kokonaan, ja Guimard lähti Pariisista ja asui maaseudulla. Uusi arkkitehtuurin ja taideteollisuuden tyylisuuntaus art deco nousi esiin vuonna 1925 Pariisin *Exposition International des Arts Décoratifs et Industriels Modernes* -näyttelyssä. Guimard sai suunniteltavakseen Ranskan osaston alueella sijainneen kirkon. 

Guimardin vaimo Adeline oli juutalainen, ja 1930-luvulla Saksassa valtaan nousseet natsit ja heidän vihansa niin juutalaisia kuin modernia taidetta kohtaan saivat Guimardit pakenemaan Euroopasta New Yorkiin vuonna 1938. Hector Guimard kuoli siellä vuonna 1942.  

## Kuvagalleria

Kuva:Paris 16 - Castel Béranger -1.JPG | Castel Béranger
Kuva:Entrée vue de l'intérieure Castel Béranger Hector Guimard.jpg|Castel Bérangerin porttikonki
Kuva:Paris Metro 2 Porte Dauphine Libellule.JPG |Porte Dauphine -metroaseman sisäänkäynti
Kuva:Guimard-4eme-artnouveau-10-rue-pavee-synagogue.jpg |Synagoga *Agoudas Hakehilot* rue Pavéella
Kuva:Paris Synagogue RuePavée innen399.JPG |Synagogan interiööri
Kuva:Rue Henri Heine 18.jpg | Immeuble Guimard, rue Henri-Heine, Pariisi (1926).
Kuva:Hector guimard, divano da fumoir, dalla sala da biliardo della casa del farmacista albert roy a gévrils, 1897-98.JPG | Guimardin suunnittelema sohva, 1897–1898


## Lähteet

## Aiheesta muualla
Garbagen diskografia

**[[Garbage]]** on yhdysvaltalainen rockyhtye. Yhtyeen perustivat Butch Vig, Steve Marker ja Duke Erikson Wisconsinissa vuonna 1994.
## Albumit
* *[[Garbage (albumi)|Garbage]]*&nbsp;(1995)
* *[[Version 2.0]]*&nbsp;(1998)
* *[[beautifulgarbage]]*&nbsp;(2001)
* *[[Bleed Like Me]]*&nbsp;(2005)
* *[[Not Your Kind of People]]*&nbsp;(2012)
* *[[Strange Little Birds]]*&nbsp;(2016)
* *[[No Gods No Masters]]*&nbsp;(2021)
* *[[Let All That We Imagine Be the Light]]*&nbsp;(2025)

## Kokoelmat
* *Special Collection* (EP) (2002)
* *[[Absolute Garbage]]*&nbsp;(2007)
* *The Absolute Collection* (2012)

## Remixalbumit
* *[[Version 2.0: The Official Remixes]]* (2018)

## EP:t
* *Special Collection* (EP) (2002)

## Singlet

* "Vow"	(1995)
* "Subhuman" (1995)
* "Only Happy When It Rains" (1995)
* "Queer" (1995)
* "Stupid Girl"	(1996)
* "Milk" (1996)
* "#1 Crush" (1997)
* "Push It" (1998)
* "I Think I'm Paranoid" (1998)	
* "Special" (1998)
* "When I Grow Up" (1999)
* "The Trick Is to Keep Breathing" (1999)
* "You Look So Fine" (1999)
* "The World Is Not Enough" (1999)
* "Androgyny" (2001)
* "Cherry Lips (Go Baby Go!)" (2002)
* "Breaking Up the Girl" (2002)
* "Shut Your Mouth" (2002)

* "Why Do You Love Me" (2005)
* "Bleed Like Me" (2005)
* "Sex Is Not the Enemy" (2005)
* "Run Baby Run" (2005)
* "Tell Me Where It Hurts" (2007)
* "Blood for Poppies" (2012)
* "Battle in Me" (2012)
* "Big Bright World" (2012)
* "Control" (2012)
* "Because the Night" (Screaming Femalesin kanssa) (2013)
* "Girls Talk" (with Brody Dalle) (2014)
* "The Chemicals" (with Brian Aubert) (2015)
* "Empty" (2016)
* "No Horses" (2017)
* "Destroying Angels" (John Doen & Exene Cervenkan kanssa) (2018)
* "The Men Who Rule the World" (2021)
* "No Gods No Masters" (2021)
* "Wolves" (2021)

### Promosinglet
* "Supervixen" (1996)
* "Temptation Waits" (1999)
* "Automatic Systematic Habit" (2012)
* "Even Though Our Love Is Doomed" (2016)

## Video
* *Garbage Video* (VHS) (1996)
* *Absolute Garbage* (DVD) (2007)
* *One Mile High... Live* (Blu-ray) (2013)

## Musiikkivideot
Aeroflotin lento 3352

**Aeroflotin lento 3352** oli Aeroflotin reittilento Krasnodarista Omskin kautta Novosibirskiin. Lennolla 11. lokakuuta 1984 käytetty Tupolev Tu-154B-1 oli suorittamassa välilaskua Omskin lentokentälle, kun se törmäsi kiitotiellä olleisiin huoltoajoneuvoihin, hajosi useaan osaan ja syttyi tuleen. Koneessa olleesta 179 henkilöstä 174 sai surmansa, kuten myös neljä maassa ollutta henkilöä. Onnettomuus on yhä kuolonuhrien määrässä mitattuna tuhoisin Venäjän alueella sattunut lento-onnettomuus.

Turma tapahtui yöaikaan huonolla säällä ja siihen johtivat useat lentokentän lennonjohdossa tapahtuneet virheet. Lentokentän rullauslennonjohtaja oli antanut huoltoajoneuvoille luvan siirtyä kiitotielle sitä kuivaamaan, mutta nukahti pian tämän jälkeen kertomatta asiasta lähestymislennonjohtajalle tai merkitsemättä kiitotietä varatuksi. Lähestymislennonjohtaja antoi lentokoneelle luvan laskeutua, vaikkei pystynyt selvästi varmistamaan kiitotien olevan vapaa. Normaalisti huoltoajoneuvoissa olisivat vilkkuneet kattovalot, mutta ne oli sääntöjen vastaisesti kytketty pois työn ajaksi. Lentäjät huomasivat ajoneuvot vasta koneen jo ollessa maassa eivätkä kyenneet niitä enää väistämään.

## Lähteet
Matka järvelle

**Matka järvelle** (To the Lake) on venäläinen televisiosarja, jonka ensiesitys kotimaassaan oli 14. marraskuuta 2019. Lokakuussa 2020 sarja julkaistiin Netflixissä myös muissa maissa. Matka järvelle perustuu venäläisen kirjailija Yana Vagnerin esikoisromaaniin *Vongozero*.
Kalkkila (Kemiö)

**Kalkkila** () on kylä Kemiönsaaren kunnassa. Kylä sijaitsee kunnan pohjoisosassa Kemiön sisäosassa.

Kalkkilan kyläalueen läpi kulkee Suomenkulmantie kyläkeskuksen sijaitessa pienessä laaksossa tien itäpuolella. Kyläaluetta leimaa sen joka laidalla kohoavat kalliomäet, joiden välinen laakso on viljelty. Pieni kaistale kylästä ulottuu kaakkoon Puujärvelle asti.

Kalkkila on ollut ison osan historiastaan yhden talon muodostama kylä eli yksinäistila. Kylän kantatia on jaettu 1700- ja 1800-lukujen vaihteessa neljään osaan ja nämä neljä taloa muodostavat yhä nykyisen kyläkannan. Lisäksi kylässä on entistä toppariasutusta. Kalkkilan ja Skobölen rajalla on toiminut ennen Kalkkilan kansakoulu.

## Lähteet
Dolly (nimi)

**Dolly** on naisen etunimi. Se on alun perin englantilainen hellittelymuoto naisennimestä Dorothy. Dolly-nimi voidaan tulkita myös Dolores-nimen lempinimimuodoksi.

Dolly tai Doll oli aikoinaan Englannissa niin tavallinen naisten kutsumanimi, että jo 1500-luvulta lähtien yleisnimeksi muuttunut *doll* alkoi merkitä ’lemmikkiä’ tai ’rakastajatarta’, nykyisen merkityksensä ’nukke’ se sai vuoteen 1700 mennessä.

## Nimi Suomessa
Digi- ja väestötietoviraston mukaan Suomessa on vuoteen 2021 mennessä tilastoitu noin 240 Dolly-nimistä naista. Heistä suurin osa on syntynyt 1920- tai 1930-luvulla.

Dollylla ei ole virallista nimipäivää almanakassa, mutta nimi esiintyy Helsingin yliopiston almanakkatoimiston julkaisemissa eläinten nimipäiväkalentereissa. Koirilla Dollyn nimipäivä on 31.&nbsp;tammikuuta, kissoilla ja hevosilla 6.&nbsp;helmikuuta.

## Tunnettuja Dollyja
*Dolores ”Dolly” von Alfthan (1919–2000), suomalainen näyttelijä
*Dolly Martin (s. 1944), brittiläinen näyttelijä ja malli
*Dolly Parton (s. 1946), yhdysvaltalainen countrylaulaja, lauluntekijä ja näyttelijä
*Dolly Wells (s. 1971), brittiläinen näyttelijä ja käsikirjoittaja

## Kuvitteellisia Dollyja
*Dolly, oik. *Darja Aleksandrovna*, henkilöhahmo romaanissa *[[Anna Karenina]]*
*Dolly Horttanainen, naispäähenkilö elokuvassa *[[Räpsy & Dolly eli Pariisi odottaa]]*
*Dolly Levi, päähenkilö elokuvassa *[[Hello, Dolly! (elokuva)|Hello, Dolly!]]*
*Dolly Pond, päähenkilö animaatiosarjassa *[[Dollyn elämää]]*

## Dolly-nimi muissa yhteyksissä
*Dolly-lammas (1996–2003), ensimmäinen kloonattu nisäkäs
*Dolly, vuoden 2008 hurrikaani

## Lähteet

## Aiheesta muualla
* Etunimien taivutus: Dolly (Kotimaisten kielten keskuksen verkkojulkaisu)
Poul Borum

**Poul Borum** (1934 Kööpenhamina, Tanska – 1996) oli tanskalainen kirjailija ja kriitikko. Borum työskenteli *[[Ekstra Bladet]]issa* kirjallisuuskriitikkona vuodesta 1968.

Borumin esikoisteos, runokokoelma *Livslinier*, ilmestyi 1962. Se on modernistinen, ja Borum pohtii siinä kirjoittamista. Hän kirjoitti kirjallisuuskriittisiä teoksia ja runokokoelmia.

Borum oli adoptoitu, mutta hän sai siitä tiedon vasta 1961. Borumin puoliso oli 17 vuotta tanskalainen kirjailija Inger Christensen, jonka kanssa hän sai pojan.

Senta Teräsalmen suomentama runo "Olipa kerran nuori mies"  sisältyy antologiaan *80–90: pohjoismainen antologia* (Laatusana 1990 ).

## Lähteet
Marmulanot

**Marmulanot** (*Sideroxylon*) on sapotillakasvien (Sapotaceae) heimoon kuuluva kasvisuku. Sukuun kuuluu yli 80 lajia, joita esiintyy Etelä- ja Pohjois-Amerikassa, Afrikassa, Etelä-Aasiassa, Makaronesian saarilla ja Tyynenmeren saarilla.

## Lajeja
* *[[Sideroxylon borbonicum]]*
* *[[Sideroxylon boutonianum]]*
* *[[Sideroxylon capiri]]*
* *[[Sideroxylon cinereum]]*
* *[[Sideroxylon floribundum]]*
* *[[Sideroxylon foetidissimum]]*
* *[[Sideroxylon grandiflorum]]*
* *[[afrikanmarmulano|Sideroxylon inerme]]* – afrikanmarmulano
* *[[vanumarmulano|Sideroxylon lanuginosum]]* – vanumarmulano
* *[[Sideroxylon lycioides]]*
* *[[kanarianmarmulano|Sideroxylon marmulano]]* – kanarianmarmulano
* *[[Sideroxylon obtusifolium]]*
* *[[Sideroxylon persimile]]*
* *[[Sideroxylon portoricense]]*
* *[[Sideroxylon reclinatum]]*
* *[[Sideroxylon saxorum]]*
* *Sideroxylon spinosum*, syn. *[[Argania spinosa]]*

## Lähteet

## Aiheesta muualla
* Kassu – Kasvien suomenkieliset nimet: Marmulanot (''Sideroxylon'')
* Global Biodiversity Information Facility (GBIF): ''Sideroxylon'' 
* Integrated Taxonomic Information System (ITIS): ''Sideroxylon'' 
* United States Department of Agriculture (USDA): ''Sideroxylon''
Rosa ’St. Nicholas’

**''Rosa'' ’St. Nicholas’** on *Rosa* Damascena-ryhmään eli kesädamaskonruusuihin kuuluva ruusulajike, jolle on  tunnusomaista puolikerrannaiset, vaalean ruusunpunaiset, kulhomaiset kukat. Kukat ovat 6-8 kukan tertuissa.  

## Alkuperä
Ruusu löytyi Pohjois-Englannissa Richmondin kaupungissa sijaitsevan Pyhän Nikolauksen kartanon puutarhasta. Kartano oli alun perin keskiajalla perustettu luostarin sairaalaksi, mutta se siirtyi 1500-luvun lopulla yksityisomistukseen. Ruusun löysi kartanon puutarhan 1900-luvun alussa suunnitellut ja istuttanut Robert James (1873-1960), jonka perhe oli tullut 1800-luvun lopulla kartanon omistajiksi. Ruusu kaupallistettiin vuonna 1950. Nimensä ’St. Nicholas’ sai löytöpaikkansa perusteella. Robert James oli St. Nicholas kartanon omistajana arvostettu ruusujen kasvattaja ja jalostaja. Hänen kunniakseen on nimetty köynnösruusu *Rosa* ‘Bobbie James’.    

’St. Nicholas’ ruusua pidetään damaskonruusun (*Rosa damascena*) ja gallianruusun (*Rosa gallica*) risteymänä. Sen alkuperää ei kuitenkaan varmuudella tunneta.

Damaskonruusut ovat peräisin Lähi-idästä ja ne on tunnettu Euroopassa tuhansia vuosia. Rooman valtakunnan häviämisen myötä damaskonruusut hävisivät Euroopasta, mutta ne palasivat 1200-luvulla takaisin ristiritarien mukana.

## Kuvaus
’St. Nicholas’ kasvaa noin 0,9-1,5 metrin korkuiseksi, tiheäksi, pystyksi pensaaksi. Versoissa on runsaasti piikkejä. Lehdet ovat tummanvihreät, hiukan kiiltävät, hienosti sahalaitaiset, alta nukkapintaiset. Kukkii runsaasti kesäkuun lopusta heinäkuun loppuun 6-8 kukan tertuissa. Kukat ovat puolikerrannaiset, vaalean ruusunpunaiset, kulhomaiset ja halkaisijaltaan 7-8 cm. Heteet ovat kullankeltaiset ja jäävät jäljelle haalistuneiden terälehtien pudottua. Kukan tuoksu on melko voimakas. Syksyllä ruusuun muodostuu pieniä, punaisia kiulukoita.

Ruusu vaatii aurinkoisen kasvupaikan ja vettä läpäisevän maaperän. Talvenkestävyydeltään se on verrattavissa tertturuusuihin. ’St. Nicholas’ on Suomessa koristepensaana harvinainen, mutta sitä kasvaa Etelä-Suomen ruusutarhoissa esim. Meilahden rosariumissa.  

## Lähteet
77 (luku)

**77** (**seitsemänkymmentäseitsemän**) on luonnollinen luku, jota edeltää luku 76 ja seuraa luku 78.

## Matematiikassa
* 77 on puolialkuluku ja siten myös yhdistetty luku.
* 77 on vajaa luku, koska 1+7+11 .
* 77 on Harshad-luku oktaalijärjestelmässä (1158).
* 77 kuuluu Duffyn lukuihin.
* 77 kuuluu Ulamin lukuihin.
* 77 kuuluu Ruth-Aaron-lukuihin sanan molemmissa merkityksissä, koska 77:n ja 78:n alkutekijöiden summat ovat samat riippumatta siitä, lasketaanko useaan kertaan esiintyvät alkutekijät vain kerran vai ei.
* 77 voidaan muodostaa kahden peräkkäisen alkuluvun tulona: 7 \cdot 11.
* 77 on kahdeksan ensimmäisen alkuluvun summa.
* 77 ensimmäisen puolialkuluvun summa (9031) on myös puolialkuluku.
* 77 voidaan muodostaa kolmen eri neliöluvun summana kahdella tavalla: 8^2+3^2+2^2 tai 6^2+5^2+4^2.
* 77!+1 on kertoma-alkuluku.
* 77 on pienin luonnollinen luku, jonka muuttaminen yksinumeroiseksi kertomalla sen numerot toistuvasti keskenään edellyttää tasan neljää askelta: 7 \cdot 7 = 49, 4 \cdot 9 = 36, 3 \cdot 6 = 18 ja 1 \cdot 8 = 8.
* 77 on suurin luonnollinen luku, jota ei voida muodostaa sellaisten erisuuruisten positiivisten kokonaislukujen summana, joiden käänteislukujen summa on yksi.
* 77 kuuluu lukujonoon, joka saadaan, kun aloitetaan ykkösestä ja lasketaan aina yhteen kaikkien edeltävien jäsenten numerot kymmenjärjestelmässä.
* Sudokuun voi olla useampi kuin yksi ratkaisu, vaikka siinä olisi 77 numeroa valmiiksi annettuna.
* Luku 12 voidaan muodostaa positiivisten kokonaislukujen summana 77 tavalla, jos lukujen järjestyksellä ei ole merkitystä.
* 2^{77} on alkuluku takaperin.

## Luonnontieteissä
* 77 on iridiumin järjestysluku jaksollisessa järjestelmässä.
* Seleeni-77 on seleenin vakaa isotooppi.
* Typen kiehumispiste on noin 77 kelviniä.

## Muissa yhteyksissä
* Luukkaan evankeliumissa luetellaan 77 sukupolvea Aatamista Jeesukseen.
* American Airlinesin lento 77 kaapattiin terroriteoissa Yhdysvalloissa 11. syyskuuta 2001.
* LZ77 on yksi Lempel-Ziv-pakkausalgoritmeista.
* Eurooppatie E77 kulkee Venäjän ja Unkarin välillä.
* Kantatie 77 kulkee Kyyjärven ja Siilinjärven välillä.

## Lähteet
78 (luku)

**78** (**seitsemänkymmentäkahdeksan**) on luonnollinen luku, jota edeltää luku 77 ja seuraa luku 79.

## Matematiikassa

* 78 on yhdistetty, runsas ja puolitäydellinen luku.
* 78 on kolmioluku, sillä se on kokonaislukujen 1–12 summa.
* 78 on palindromi viisijärjestelmässä (3035) ja seitsenjärjestelmässä (1417).
* 78 kuuluu Erdősin–Woodsin lukuihin.
* 78 voidaan muodostaa kahden peräkkäisen alkuluvun summana: 37+41.
* 78 voidaan muodostaa kolmen alkuluvun neliöiden summana: 7^2+5^2+2^2.
* 78 on pienin luku, joka voidaan muodostaa neljän eri neliöluvun summana useammalla kuin yhdellä tavalla: 8^2+3^2+2^2+1^2, 7^2+4^2+3^2+2^2 tai 6^2+5^2+4^2+1^2 (katso kuva).
* 78 on pienin luku, joka voidaan muodostaa kahden parittoman alkuluvun summana (vähintään) seitsemällä tavalla, kun lukujen järjestyksellä ei ole merkitystä.
* Luvun 78 tekijöiden summa (168) tai mikä tahansa pienempi positiivinen kokonaisluku voidaan muodostaa luvun 78 eri tekijöiden summana.

## Luonnontieteissä
* 78 on platinan järjestysluku jaksollisessa järjestelmässä.
* Seleeni-78 on seleenin vakaa isotooppi.
* Ksenon-132, cesium-133, barium-134 ja cerium-136 ovat vakaita isotooppeja, joiden neutroniluku on 78.

## Muualla
* LZ78 on yksi Lempel-Ziv-pakkausalgoritmeista.
* Gramofonin levyjen pyörimisnopeus on 78 kierrosta minuutissa.
* Tarot-korttipakassa on 78 korttia.
* Eurooppatie E78 kulkee Italiassa.
* Kantatie 78 kulkee Paltamon ja Rovaniemen välillä.

## Lähteet
UCI World Tour 2020

**UCI World Tour 2020** oli kymmenes kausi, jolloin kansainvälinen pyöräilyliitto järjesti miesten UCI World Tour -kilpasarjan. Koronaviruspandemian vuoksi useita kilpailuja jäi kauden aikana järjestämättä, ja monien kilpailujen ajankohta myös vaihtui alkuperäisestä. Lopulta vain 21 kilpailua alkuperäisestä 36:stä järjestettiin.

## Kilpailut
Lähde: Pro Cyclig Stats

### Järjestämättä jääneet kilpailut
Lähde: Pro Cycling Stats
* Katalonian ympäriajo 23.–29.3.
* E3 BinckBank Classic 27.3.
* Dwars door Vlaanderen 1.4.
* Baskimaan ympäriajo 6.–11.4.
* Pariisi–Roubaix 12.4.
* Amstel Gold Race 19.4.
* Tour de Romandie 28.4.–3.5.
* Eschborn–Frankfurt 1.5.
* Sveitsin ympäriajo 7.–14.6.
* Clásica de San Sebastián 25.7.
* RideLondon-Surrey Classic 16.8.
* EuroEyes Cyclassics 16.8.
* Grand Prix Cycliste de Québec 11.9.
* Grand Prix Cycliste de Montréal 13.9.
* Tour of Guangxi 15.–20.10.

## Osallistuneet joukkueet
Lähde: UCI

## Lähteet
Hermopolis Mikra (Gynaikopolites)

**Hermopolis Mikra** ( eli ; ) eli **Pa-demi-Hor** (; ) tai **Unu** () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Libyan/Gynaikopoliteen nomokseen.

Hermopolis Mikra, suomeksi ”Pieni Hermeen kaupunki”, sijaitsi Aleksandrian ja Naukratiin välillä lähempänä jälkimmäistä ja noin 70 kilometriä kaakkoon ensin mainitusta. Kaupunki luetaan yleensä osaksi Gynaikopoliteen nomosta, mutta joskus se mainitaan myös kuuluneeksi Saiteen nomokseen ja joskus puolestaan Meteliteen/Menelaiteen nomokseen ollen sen pääkaupunki. Hermopoliin eteläpuolelta kulki kanava, joka yhdisti Aleksandrian lähellä sijainneen Mareotis-järven Niilin läntisimpään eli Kanobikos-suuhaaraan (Kanopoksen suuhaaraan). Nykyisin kaupungin paikalla tai sen lähellä on Damanhurin kaupunki.

Kaupungin egyptinkielinen nimi *Pa-demi-Hor* tarkoittaa ”Horuksen kaupunkia”. Sen kreikankielinen nimi viittaa kuitenkin Hermeeseen, joka yhdistettiin yleensä Thotiin.

Hermopolis Mikraa ei tule sekoittaa Ala-Egyptin toiseen Hermopolis Mikraan, joka sijaitsi idempänä.

## Lähteet

## Aiheesta muualla
Hermopolis Mikra (Hermopolites)

**Hermopolis Mikra** ( eli ; ) eli **Per-Djehuti-wep-rehui** ja **Bah** () oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Hermopoliteen nomokseen, jonka pääkaupunki se oli.

Hermopolis Mikra, suomeksi ”Pieni Hermeen kaupunki”, sijaitsi Niilin suiston itäosassa Niilin Fatnoksen suuhaaran eli nykyisen Damiettan suuhaaran itäpuolella lähellä Busirista, Mendesiä, Sebennytosta ja Thmuisia. Kaupunki mainitaan paitsi oman nomoksensa eli Ala-Egyptin 15. nomoksen pääkaupunkina myös kuuluneeksi 16. nomokseen eli Mendesioksen nomokseen.

Hermopolis Mikraa ei tule sekoittaa Ala-Egyptin toiseen Hermopolis Mikraan, joka sijaitsi lännempänä.

## Lähteet

## Aiheesta muualla
Hut-nesu

**Hut-nesu(t)** () oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Kynopoliteen nomokseen. Se sijoitetaan Niilin itärannalle nykyisen Al-Minyan kuvernoraatin Sharunahin (Kom el-Ahmar Sawaris) paikalle.

Hut-nesun nimi tarkoittaa ”Kuninkaan kaupunkia”. Sen kreikankielistä nimeä ei tunneta. Joskus nimeksi annetaan Kynopolis, mutta tässä voi olla sekaannusta läheiseen Kynopoliihin. Joskus kaupunki mainitaan kuuluneeksi Ankyropoliteen nomokseen ja jopa sen pääkaupunkina.

## Lähteet
Milano – San Remo 2020

**Milano – San Remo 2020** oli järjestyksessään 111. maantiepyöräilyn Milano – San Remo -kilpailu. Se käytiin 305 kilometrin reitillä Milanosta San Remoon. Kilpailu oli alun perin tarkoitus järjestää 21. maaliskuuta, mutta koronaviruspandemian vuoksi se käytiin vasta 8. elokuuta 2020.. Se kuului UCI World Touriin

Wout van Aert voitti kilpailun kukistettuaan loppukirissä irtiottokumppaninsa Julian Alaphilippen. He olivat irtautuneet pääjoukosta viimeisessä nousussa, Poggiossa, noin 6,5 kilometrin ennen maalia. Michael Matthews sijoittui kolmanneksi.

## Tulokset
Lähde: Pro Cycling Stats

## Osallistuneet joukkueet
Lähde: Pro Cycling Stats

## Lähteet
Hermopolis

**Hermopolis** tai **Hermupolis** ( tai , ”Hermeen kaupunki”; ) voi viitata seuraaviin kaupunkeihin:

## Antiikki

* Hermopolis Megale (*Hermopolis Magna*) eli Khemenu, kaupunki Ylä-Egyptissä Hermopoliteen nomoksessa
* Hermopolis Mikra (*Hermopolis Parva*), kaupunki Ala-Egyptissä Libyan/Gynaikopoliteen nomoksessa
* Hermopolis Mikra (*Hermopolis Parva*) eli Taminhor (nyk. Damanhur), kaupunki Ala-Egyptissä Hermopoliteen nomoksessa

## Nykyaika

* Ermoúpoli, nykyinen kaupunki Sýroksen saarella Kreikassa
Przodkowo

**Przodkowo** () on maalaiskunta () Kartuzyn piirikunnassa Puolassa. Sen väkiluku oli vuoden 2019 lopussa 9&nbsp;663. Kartuzyn piirikunnan asukkaista 7,4 prosenttia asuu Przodkowon kunnassa ja sen pinta-alasta 7,6 prosenttia kuuluu Przodkowon kuntaan. 

Kylät Przodkowon kunnassa ovat Bagniewo, Czeczewo, Hopy, Kczewo, Kłosowo, Kłosówko, Kobysewo, Kosowo, Pomieczyno, Przodkowo, Rąb, Smołdzino, Szarłata, Tokary, Warzenko sekä Załęże. Przodkowon kunnan alueen läpi kulkevat valtatiet 7 ja 20 sekä voivodikunnan tiet 211 ja 224. Se rajautuu Kartuzyn, Szemudin ja Żukowon kuntiin. Przodkowon kunnan pinta-alasta noin 77 prosenttia on maatalouskäytössä ja noin 11 prosenttia metsää.

Vuoden 2019 lopussa 49,9 prosenttia Przodkowon asukkaista oli naispuolisia ja 50,1 prosenttia miespuolisia. Alle 18-vuotiaat muodostivat 27 prosenttia kunnan väestöstä, työikäiset 60,3 prosenttia ja eläkeikäiset 12,7 prosenttia väestön keski-iän ollessa 34,7 vuotta. Vuonna 2019 Przodkowon kunnassa syntyi 171 lasta. Puolan vuoden 2011 väestönlaskennassa kunnan väestöstä 47,6 prosenttia puhui kašubin kieltä. 

## Lähteet

## Aiheesta muualla

* Gmina Wiejska Przodkowo Gdańskin tilastokeskus.
Lombardian ympäriajo 2020

**Lombardian ympäriajo 2020** oli järjestyksessään 114. maantiepyöräilyn Lombardian ympäriajo. Se käytiin 231 kilometrin reitillä Bergamosta Comoon. Kilpailu oli alun perin tarkoitus järjestää 10. lokakuuta, mutta koronaviruspandemian sekoittaman kilpailukalenterin vuoksi se siirrettiin käytäväksi ensin 31. lokakuuta ja lopulta 15. elokuuta 2020. Kilpailu kuului UCI World Touriin.

Jakob Fuglsang voitti Lombardian ympäriajon karattuaan kolmen miehen kärkiryhmästä kilpailun viimeisessä nousussa San Fermo della Battagliassa. Toiseksi sijoittui George Bennett ja kolmanneksi Fuglsangin tallitoveri Aleksandr Vlasov, joka teki kärkitrion ollessa yhdessä vetotyötä Fuglsangin puolesta. Suomalainen Jaakko Hänninen sijoittui 25:nneksi 10 minuuttia 56 sekuntia Fuglsangille hävinneenä. Kilpailun ennakkosuosikkeihin kuulunut Remco Evenepoel loukkasi itsensä sairaalakuntoaan pudottuaan kaatumisen seurauksena tietä reunustaneeseen rotkoon.

## Tulokset
Lähde: Pro Cycling Stats

## Osallistuneet joukkueet
Lähde: Pro Cycling Stats

## Lähteet